ከእነዚህ ምልክቶች አንፃር ፀረ ሙስና ኮሚሽንም ሆነ መንግሥት (ሕግ አውጭው፣ ሕግ ተርጓሚውና ሕግ አስፈጻሚው) ልብ ያላሉት የሕዝብ ሀብት መመዝበሪያ ሆኗል የሚሉት አስተያየት ሰጪዎች፣ የመንግሥት የሥራ ኃላፊና ባለሙያ ሀብቱ እየተመዘገበና እየተገመገመ መረጃ ሲገኝ ተከሶ እየተቀጣ ነው፡፡ ለሌላው ግን እንዲያውም “ለመንግሥት ሌባው” መሸሸጊያ ሆኗል፡፡ ንፋስ አመጣሽና ሙስና መበልፀጊያ እንዳይሆኑ መጠርጠር ተገቢ ነው ይላሉ፡፡ የእነዚህ ድርጊቶች የከፋው አደጋ ደግሞ በሕዝቡ ውስጥ የጎላ የኑሮ ልዩነት በመፍጠር፣ ተስፋ ቆራጭነትና ብሶትን መቀስቀሳቸው ነው፡፡ ስለዚህ ጠበቅ ሊባልበት የሚገባ ጉዳይ መሆኑን ማስታወስ ተገቢ ነው፡፡ በ“ዕድገት” ስም እየተጀቦነ ውስጥ ውስጡን የአገር ኢኮኖሚ የሚበላው “ነቀዝ” መድኃኒት ሊፈለግለት ይገባልም ይላሉ፡፡